
Z A P I S N I K
40. sjednice Vijeća Mjesnog odbora Stari Retkovec
održane 23. rujna 2024.
u sjedištu Mjesnog odbora, I. Retkovec 2a
s početkom u 19,00 sati

NAZOČNI ČLANOVI VIJEĆA:

Anto Ešegović, Mirko Bilanović, Miro Anušić, Ivan Raić i Nives Tenjer
NENAZOČNI ČLANOVI VIJEĆA: -
OSTALI NAZOČNI: -
Predsjedava Anto Ešegović, predsjednik Vijeća.

Zapisnik vodi Ivan Raič, potpredsjednik Vijeća.


Predsjednik konstatira da je nazočno pet od ukupno pet članova Vijeća, što znači da Vijeće može pravovaljano odlučivati, te otvara 40 sjednicu Vijeća Mjesnog odbora.

Bez rasprave,  jednoglasno, Vijeće prihvaća tekst zapisnika 39. sjednice Vijeća, održane 2. kolovoza 2024.

Na prijedlog predsjednika Vijeće jednoglasno utvrđuje
D N E V N I   R E D
1. Godišnji izvještaj o izvršenju financijskog plana MO Stari Retkovec za 2023. 

2. Očitovanje o potrebi za osiguranjem sredstava za donošenje plana potreba za aktivnostima, programima i projektima unapređenja kvalitete života za 2025.g. – donošenje zaključka
3. Zahtjev za uređenjem dijela ulice III. Retkovec – donošenje zaključka
4. Prijedlog zaključka o dežurstvu u sjedištu MO Stari Retkovec
5. Pitanja, prijedlozi i obavijesti.
Ad 1.  Godišnji izvještaj o izvršenju financijskog plana MO Stari Retkovec za 2023. 

Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

Predsjednik otvara raspravu.
Bez rasprave/Vijeće jednoglasno donosi

GODIŠNJI IZVJEŠTAJ O IZVRŠENJU FINANCIJSKOG PLANA

Mjesnog odbora Stari Retkovec za 2023.

(Tekst Godišnjeg izvještaja priložen je ovom zapisniku i njegov je sastavni dio)

Ad 2. Očitovanje o potrebi za osiguranjem sredstava za donošenje plana potreba za aktivnostima, programima i projektima unapređenja kvalitete života za 2025.g. – donošenje zaključka
Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

Predsjednik otvara raspravu.

U raspravi sudjeluju: Anto Ešegović, Ivan Raič, Mirko Bilanović, Miro Anušić i Nives Tenjer

Vijeće jednoglasno donosi

Z A K L J U Č A K

o donošenju Plana potreba za aktivnostima, programima i projektima 

unapređenja kvalitete života građana u 2025.

1. Vijeće Mjesnog odbora Stari Retkovec planira donošenje Plan potreba za aktivnostima, programima i projektima unapređenja kvalitete života građana u 2025. u iznosu do 3.000,00 EUR-a.

2. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost te Vijeću Gradske četvrti Donja Dubrava na znanje.

Ad 3. Zahtjev za uređenjem dijela ulice III. Retkovec – donošenje zaključka
Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

Predsjednik otvara raspravu.

U raspravi sudjeluju: Anto Ešegović, Ivan Raič, Mirko Bilanović, Miro Anušić i Nives Tenjer

Vijeće jednoglasno donosi

Z A K L J U Č A K

o zahtjevu građana za uređenjem dijela ulice 

III. Retkovec, odvojak kod k.br. 30

1.   Razmotren je zahtjev za uređenjem dijela ulice III. Retkovec, kod k.br. 30. Budući su prijedlozi prioriteta komunalne infrastrukture Vijeća Mjesnog odbora Stari Retkovec za Plan komunalne aktivnosti Gradske četvrti Donja Dubrava za 2025. već donešeni,  Vijeće smatra opravdanim da se navedena ulica uvrsti u Plan prioriteta Mjesnog odbora Stari Retkovec za Plan komunalnih aktivnosti Gradske četvrti Donja Dubrava za 2026. godinu. 

2.   Ovaj zaključak se dostavlja gosp. Ivanu Pištukelu na znanje.

Ad 4. Prijedlog zaključka o dežurstvu u sjedištu MO Stari Retkovec
Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

Bez rasprave/Vijeće jednoglasno donosi

Z A K LJ U Č A K

o dežurstvu u sjedištu Mjesnog odbora Stari Retkovec, I. Retkovec 2a

Članovi Vijeća Mjesnog odbora Stari Retkovec dežurat će svakog ponedjeljka u mjesecu od

 18 do 19 sati u objektu mjesne samouprave Stari Retkovec, I. Retkovec 2a, prema utvrđenom rasporedu.

Ad 5. Pitanja, prijedlozi i obavijesti
Predsjednik obavještava prisutne o radovima u tijeku u ulici VII. Retkovec kod k.br. 31.
Dodaje da se radi o uređenju/asfaltiranju  ulice s kanalicama. 

Budući da se više nitko nije javio za riječ predsjednik zatvara točku dnevnog reda te zaključuje sjednicu.

Dovršeno u 18,55 sati.
KLASA: 026-08/24-003/1792
URBROJ: 251-13-11-4/003-24-2
Zagreb, 23. rujna 2024.
Zapisnik sastavio:
Ivan Raič
                                                                                                        Predsjednik Vijeća 
                                                                                              Mjesnog odbora Stari Retkovec

                                                                                                         Anto Ešegović

	Izvješće o glasanju na 40. sj. VMO Stari Retkovec dana 23. rujna 2024.

